Seguntes a tradición, l'antigo lugar de Cava se trobaba situato amán d'o castiello, en o lugar dito a Cadira del Senyor ("cadiera d'o sinyor"); lo cremoron y alabez a población se trasladó enta la suya actual ubicación. D'o castiell nomás en queda que parte d'os suyos muros. Situato en l'antigo condato de Cerdanya y dimpués en o condato d'Urchel, a primera vegata que se cita o castiello ye en 1277 en o testamento de Galcerán III de Pinós. parixe que a sinyoría d'iste castiello yera vinclata con a sinyoría d'o castiello de Sant Cristoforo, en a mesma val de Cava. En primerías d'o sieglo XVII o lugar de Cava perteneixeba a Josep Brera y en 1787, en o censo de Floridablanca, consta que yera de churisdicción reyal.